**Koronavírussal kapcsolatos tájékoztatás**

Tisztelt Lakosság!

Az elmúlt hetekben Európában és a Szlovákiával határos országokban is megjelent a koronavírus.

Erre való tekintettel engedjék meg, hogy tájékoztassuk Önöket az alábbiakról.

A járványügyi feladatok ellátása az állami intézmények hatáskörébe tartozik, ezért felelősséggel tartozunk a Dunaszerdahelyi járásban lakó emberek egészségéért.

Folyamatosan figyelemmel kísérjük a járványügyi helyzet alakulását, teljeskörűen együttműködünk az illetékes hatóságokkal. Megtettük és megtesszük mindazokat az intézkedéseket, amelyekkel hatáskörünkben eljárva segíthetjük a koronavírus elleni védekezést.

A tisztiorvosi szolgálat munkatársai az alábbi internetes elérhetőségen hívják fel a lakosság figyelmét a teendőkre:

<https://www.uvzsr.sk>, <http://www.uvzsr.sk/index.php?option=com_content&view=category&layout=blog&id=250&Itemid=153>

esetleges kérdéseiket, illetve bejelentéseiket pedig a [novykoronavirus@uvzsr.sk](mailto:novykoronavirus@uvzsr.sk) e-mail címen tehetik meg.

**A koronavírussal kapcsolatos lakossági megkeresések gyors és szakszerű megválaszolása érdekében a következő híváskezelő központok (call centrum) alakultak meg kerületünkben:**

**Regionális Közegészségügyi Hivatal – Dunaszerdahely (Dunajská Streda) - 0910 459 200**

Regionális Közegészségügyi Hivatal – Galánta (Galanta) - 0907 996 734

Regionális Közegészségügyi Hivatal – Nagyszombat (Trnava) - 0905 903 053

Regionális Közegészségügyi Hivatal – Szenic (Senica) - 0907 169 312

**Abban az esetben, ha baj van és fennáll a koronavírus fertőzésének gyanúja (magas láz, légzési nehézségek, stb.), ne látogasság meg körzeti orvosukat, hanem otthonról a 155 és 112-es segélyhívószámokat hívják.**

Felhívjuk azonban a figyelmüket arra, hogy ezen segélyhívószámok indokolatlan blokkolása büntedendő.

**A lakosság felé intézett tanácsok:**

* javasolt a gyakori kéztisztítás, kézmosás, alkoholos kézfertőtlenítővel vagy szappanos vízzel;
* köhögésnél, tüsszentésnél takarja el a száját, a felhasznált zsebkendőt azonnal dobja a szemétbe és mosson kezet;
* kerülje az érintkezést lázas, köhögő személyekkel;
* ha láza van, köhög, vagy nehezen lélegzik, mielőbb kérjen orvosi segítséget, s kezelőjének mindenképpen számoljon be az utazása során érintett térségekről;
* ha olyan térségben jár piacon, ahol a koronavírus megjelenéséről beszámoltak, mindenképpen kerülje a közvetlen érintkezést az élő állatokkal, azok környezetével;
* nyers vagy alig főtt állati termékek fogyasztása kerülendő. Nyers hús, kezeletlen tej vagy állati belsőségek elővigyázatosan kezelendők, elkerülendő a fertőzést;
* a tömegközlekedési eszközök használatakor javasolt védőmaszk viselése; (A WHO felhívja a figyelmet a maszkok helyes használatára, azaz az egyszer használatos maszkok többszöri használatának kerülésére, illetve annak figyelembe vételére, hogy a vírus érintéssel terjed, azaz ha fertőzött tárggyal való érintkezés után a maszkhoz nyúlunk, az is vírushordozóvá válik).

Kérjük, és egyben köszönjük együttműködésüket!

Dunaszerdahelyi Járási Hivatal, Válsághelyzet Kezelési Főosztály

Dunaszerdahely, 2020. március 4.